VikipeediA 


Ajalugu 


See artikkel räägib üldmõistest; Herodotose teose kohta vaata artiklit Historia 


( 

See artikkel vajab toimetamist. (September2016) 

Palun aita artiklit toimetada (https://et.wikipedia.0rg/w/index. php?title=Ajalugu&ac 

tion=edit). (Kuidas ja millal see märkus eemaldada?) 

( 

Selles artiklis on vaidlustatud väiteid. Artikli sisu võib olla 
väär. 

' “ Lisateavet vaidlustamise põhjuse kohta saad artikli arutelust. 


, Artiklis ei ole piisavalt viiteid. 

v A Palun aita väiteid kontrollida ja viiteid lisada (https://et.wikipedia.0rg/w/index.ph 

p?title=Ajalugu&action=edit). (Kuidas ja millal see märkus eemaldada?) 


Mõistega "ajalugu" tähistatakse nii minevikus toimunud sündmusi kui nende kirjeldust. Kitsamalt 
mõistetakse ajaloo all ajalooteadust.^ 

Ajalooteadus kuulub humanitaarteaduste valdkonda, ent sellel on kokkupuutepunkte ka sotsiaalteadustega. 
Ajaloo uurimisega tegelevat teadlast nimetatakse ajaloolaseks. 

Ajalugu on ka ajalooteaduse õpetamisele suunatud eriala. Eestis õpetatakse ajalugu Tartu ja Tallinna 
ülikoolis. 

Etümoloogia 


Paljudes Euroopa keeltes kasutatakse ajaloo tähistamiseks 
kreekakeelsest sõnast historia mugandatud laensõna. Suurematest 
keeltest on erandiks saksa keel, milles kasutatakse ajaloo 
tähistamiseks sõna Geschichte, mis tähendab ühtlasi ka lugu. 

Ka eestikeelse termini "ajalugu" puhul on keskmes loo jutustamine. 
Sõna ise on 19. sajandil kasutusele võetud neologism. Ants Viirese 
hinnangul kasutas mõistet esimest korda Jaan Jung 1874. aastal ja 
käibele aitas selle viia Mattias Johann Eisen 


tfitliji. 


t 


tt 


Ajaloo periodiseerimine 


Minevikku on perioodideks jagatud erineval moel. Tavapärase 
jaotuse järgi jaguneb minevik eelajalooliseks ja ajalooliseks ajaks. 
Esimest iseloomustab esmajoones kirjalike allikate puudumine, 
mistõttu tegeleb selle perioodi uurimisega arheoloogia. Eelajaloolist 
aega periodiseeritakse omakorda vastavalt arheoloogiliste leidude 
iseloomule kiviajaks (paleoliitikum, mesoliitikum, neoliitikum), 
pronksiajaks ja rauaajaks. Ajalooline aeg jaguneb vastavalt Euroopa- 
kesksele periodiseeringule vanaajaks (hõlmab antiikaega), 
keskajaks, uusajaks ja uusimaks ajaks ehk lähiajalooks. Mõne 
periodiseeringu järgi paigutub keskaja ja uusaja vahele varauusaeg. 


Eesti ajaloo periodiseerimine 


il i cimi. 


tirftu 

*. ■ Kill’ 

IMI 


Mattias Johann Eiseni 1877. aastal 
ilmunud "Eesti-, Liiwi- ja Kuramaa 
ajalugu" oli esimene 
märkimisväärsem trükis ilmunud 
tekst, kus ajaloo mõistet kasutati. 
Pildil on teose teise, 1913. aasta 
trüki tiitelleht 


► Pikemalt artiklis Eesti ajaloo periodiseerimine 


Historiograafia 


► Pikemalt artiklis Historiograafia 

Sõna "historiograafia" tuleneb kreeka sõnadest lompia ( historia ; 'ajalugu', 'mineviku uurimine') ja ypäcpo 
( graphõ ; 'kirjutan'), tähendades kõige lihtsamas mõttes ajaloo kirjutamist. Varem ongi ajaloolasi nimetatud 
historiograafideks. Sellel on aga ka väga palju muid definitsioone, millest olulisemad on: 

■ Kogu ajalookirjandus üldse või mingi osa sellest (Eesti, Euroopa jne). 

■ Analüüsiv ja kriitiline (teaduslik) ülevaade ajalookirjandusest mingi valdkonna, maa või perioodi 
kohta; see tähendus on ka levinuim. 

■ Ajalooteadmiste, -mõtte, -teaduse (ehk -kirjutuse) ajalugu tervikuna või mõnel üksikul maal 
(näiteks Eesti ajaloo historiograafia). Ajalooteadus tänases mõttes hakkas välja kujunema 
Vana-Kreekas 6.-5. sajandil eKr. 

■ Ajalooteaduse haru, mis uurib ajalookirjutust ennast. 


Ajalooteadus 


Uurimisvaldkondade liigitus 

































Ajalooteadus on üks kõige laiahaardelisemaid teadusi. See on tingitud sellest, et igal ühiskonnaelu 
valdkonnal on ajalugu, mida saab ajalooteaduse meetoditega uurida. Seetõttu räägitakse kitsamatest 
uurimisvaldkondadest. Ühe temaatilise liigituse järgi on võimalik ajalugu jaotada poliitiliseks, sotsiaal-, 
majandus-, kultuuri-, sõja-, kunsti-, teaduse jne ajalooks. Ajaloo liigitamisel võib lähtuda ka kõikvõimalikest 
erinevatest kriteeriumitest nagu ajalooperiood, geograafia, rahvastik, keel ja kultuur, religioon, rass, sugu ja 
perekond, erinevad inimrühmad, inimtegevuse erinevad tahud, isikud jneJ 3 ^ 


Allikad 

Ajalookirjutuse aluseks on allikad, milleks võib laias laastus olla 
"kõik inimese loodu". Allikaid liigitatakse primaarseteks ja 
sekundaarseteks. 

Allikaid võib nende olemusest lähtuvalt jagada ka esemelisteks, 
kirjalikeks ja suulisteks. Infoühiskonnas on lisaks neile levinud ka 
audiovisuaalsed ja digitaalsed allikad 

Kirjalikud allikad võivad olla erinevad dokumendid, kirjad, 
käsikirjad, päevikud, autobiograafiad või mälestused, trükitud 
tekstid jne. Neid säilitatakse näiteks arhiivides, raamatukogudes ja 
muuseumites, ent sageli on allikad ka erakogudes ning selliste 
allikate kasutamine ajaloolase uurimistööks on raskendatud. 


Meetod 

► Pikemalt artiklis Allikakriitika 

Ajalooteaduse peamiseks ja esmaseks meetodiks peetakse 
allikakriitikat. Sõltuvalt teema spetsiifikast võivad ajaloolased 
rakendada ka teiste teadusvaldkondade meetodeid sageli neid 
kombineerides. 

Gilbert J. Garraghan on välja toonud kuus allikakriitika komponenti või küsimust, millele allikatega 
tegeledes tuleks tähelepanu pöörata: millal ja kus allikas loodi, kes on selle autor, millise info põhjal see 
loodi, milline oli selle algupärane vorm ning milline on allika usaldusväärsus.^ 

Eesti ajaloo allikaid: 1612. aastast 
pärinev vakuraamat Hiiumaalt 


Abiteadused 

Ajalooteadus tugineb mitmetele teistele teadusharudele, millel on samas spetsiifilised meetodid ja 
uurimisvaldkonnad. Toomas Karjahärmi järgi on ajaloo abiteadused järgnevad: arhiivindus, allikaõpetus, 
arheograafia, diplomaatika, kronoloogia, genealoogia, heraldika, numismaatika, faleristika, bonistika, 
sfragistika, paleograafia, metroloogiaLisaks võidakse ajaloo abiteaduste hulka kuuluvaks lugeda veel 
teisigi teadusharusid, mille metoodika ja tulemused ajaloolase tööle kasuks võivad tulla. 

Ajalooteadus Eestis 


Eestis on kaks olulisemat ajaloo uurimisega tegelevat institutsiooni Tartu Ülikooli ajaloo ja arheoloogia 
instituut ja Tallinna Ülikooli ajaloo, arheoloogia ja kunstiajaloo keskus. Ühtlasi tegelevad mõlemad 
ülikoolid uute ajaloolaste koolitamisega. Tartu ülikoolis on ajalugu õpetatud ülikooli loomisest alates. 

























Tänapäevane ajaloo ja arheoloogia instituut loeb ennast 1919. aastal 
asutatud rahvusülikooli ajalooõppe põhimõtete ja suundade 
järgijaksTallinna Ülikooli ajaloo, arheoloogia ja kunstiajaloo 
keskuse eellane oli kuni 2015. aasta struktuurimuutusteni Ajaloo 
Instituut. See kuulus kuni 2005. aastal toimunud Tallinna ülikooliga 
ühinemiseni Eesti Teaduste Akadeemia koosseisu. Ajaloo Instituut 
oli algselt loodud 1947. aastal 

Lisaks ajaloo õpetamisele tegelevad nimetatud institutsioonid 
ajaloouurimusi avaldavate väljaannete publitseerimisega. Tartu 
ülikooli ajaloo ja arheoloogia instituudi juures ilmub neli korda 
aastas eelretsenseeritav Ajalooline Ajakiri J 9 ' Tallinna ülikooli 
ajaloo, arheoloogia ja kunstiajaloo keskus annab koostöös Eesti 
Teaduste Akadeemiaga välja mitmekeelset ajakirja Aeta Historica 
TallinnensiaJ 10 ] 

Tartu ülikooli ajaloo ja arheoloogia instituudi juures tegutseb 1999. aastal taasasutatud Akadeemiline 
Ajalooselts, mis oli algselt loodud 1920. aastal J 11 ' Akadeemiline Ajalooselts annab koostöös Tallinna 
ülikooli, aga ka Läti ja Saksamaa teadusasutustega alates 2006. aastast välja aastaraamatuna ilmuvat 
saksakeelset ajakirja Forschungen zur baltischen GeschichteJ l2 ' 

Ajaloouurimist toetab oma tegevusega ka Rahvusarhiiv. Ehkki Rahvusarhiivi esmane ülesanne on säilitada 
ja uurijatele kättesaadavaks teha dokumenteeritud teavet ühiskonna kolW"^, ilmub selle kõrval 
Rahvusarhiivi egiidi all erinevaid väljaandeid. Neli korda aastas antakse välja ajalookultuuriajakirja Tuna. 
Lisaks ilmuvad erinevad allikapublikatsioonid (näiteks sari Ad Fontes), monograafiad ja kogumikud ning 
ebaregulaarse sarjana Eesti Ajalooarhiivi Toimetised J 14 ^ 

Ajaloolased 



Alates 2015. aasta sügisest 
tegutseb Tartu Ülikooli ajaloo ja 
arheoloogia instituut Tartu Ülikooli 
vanas keemiahoones 


► Pikemalt artiklis Ajaloolane 

► Pikemalt artiklis Ajaloolaste loend 

► Pikemalt artiklis Eesti ajaloolaste loend 

Ajaloolased on teadlased, kes koguvad, süstematiseerivad ja analüüsivad minevikust pärinevaid allikaid 
ning sünteesivad selle põhjal uusi teadmisi mineviku kohta. Lisaks professionaalsetele ajaloolastele, kes on 
üldjuhul ülikoolis vastava eriala omandanud, tegelevad ajaloo uurimisega ka amatöörajaloolased. 
Ajaloolaste hulka loetakse sageli ka arheoloogid. 

Vaata ka 

■ Ajaloofilosoofia 

■ Arheoloogia 

■ Arhiivindus 

■ Eesti ajalugu 

■ Etnoloogia 

■ Kodulugu 

Viited 


3 . Portaal Ajalugu 


1. Karjahärm, lk 17-18. 


























2. Ants Viires. Noor M. J. Eisen ajaloo populariseerijana. Keel ja Kirjandus 2007/1, lk 490-498, 
siin lk 493. 

3. Karjahärm, lk 245. 

4. Karjahärm, lk 58. 

5. Garraghan, lk 168. 

6. Karjahärm, lk 56-57. 

7. Tartu ülikooli ajaloo ja arheoloogia instituudi ajalugu (http://www.flaj.ut.ee/et/ajalugu) Tartu 

ülikooli kodulehel. 

8. Tallinna ülikooli kronoloogia (http://www.tlu.ee/et/ylikool/ajalugu/kronoloogia) Tallinna ülikooli 
kodulehel. 

9. Ajalooline Ajakiri (http://www.flaj.ut.ee/et/ajalooline-ajakiri) Tartu ülikooli kodulehel. 

LO. Aeta Historica Tallinnensia (http://www.kirj.ee/historica/) 

LI. Akadeemiline Ajalooselts (http://ajalooselts.blogspot.com.ee/) 

L2. Forschungen zur baltischen Geschichte (http://www.flaj.ut.ee/et/forschungen-zur-baltischen-ge 

schichte) Tartu ülikooli ajaloo ja arheoloogia instituudi kodulehel. 

L3. Millega tegeleme? (http://www.arhiiv.ee/et/millega-tegeleme/) Rahvusarhiivi kodulehel. 

L4. Publikatsioonid ja teatmikud (http://www.arhiiv.ee/et/publikatsioonid/) Rahvusarhiivi kodulehel. 

